Fis-27 ta' Mejju 2016, il-Kunsill adotta miżuri restrittivi addizzjonali kontra r-Repubblika Demokratika tal-Poplu tal-Korea (RDPK). Dawn il-miżuri jikkomplementaw u jirrinforzaw ir-reġim tas-sanzjonijiet imposti mir-riżoluzzjonijiet tal-Kunsill tas-Sigurtà tan-Nazzjonijiet Uniti (KSNU). B'reazzjoni għat- mwettaq mir-RDPK fis-6 ta' Jannar 2016 u l- isparar bl-użu ta' teknoloġija tal-missili ballistiċi fis-7 ta' Frar, il-KSNU adotta r-riżoluzzjoni 2270 fit-2 ta' Marzu 2016 li timponi miżuri restrittivi addizzjonali kontra r-RDPK. Fil-5 u l-31 ta' Marzu 2016 il-Kunsill ittraspona din ir-riżoluzzjoni f'liġi tal-UE. B'kont meħud li l-azzjonijiet tar-RDPK jikkostitwixxu theddida serja għall-paċi u sigurtà internazzjonali fir-reġjun u lil hinn minnu, l-UE ddeċidiet li tkompli tespandi l-miżuri restrittivi tagħha biex jolqtu l-programmi nukleari, tal-armi tal-qerda tal-massa u tal-missili ballistiċi tar-RDPK . Dawn il-miżuri addizzjonali jinkludu: Fis-settur tal- kummerċ : projbizzjoni fuq l-importazzjoni ta' prodotti petrolifiċi u oġġetti lussużi mir-RDPK, projbizzjoni tal-forniment, il-bejgħ jew it-trasferiment lejn ir-RDPK ta' oġġetti addizzjonali, materjal, tagħmir relatat ma' oġġetti u teknoloġija b'użu doppju u projbizzjoni fuq kwalunkwe appoġġ finanzjarju pubbliku għall-kummerċ mar-RDPK; fis-settur finanzjarju : projbizzjoni fuq trasferiment ta' fondi lejn u mir-RDPK, sakemm mhux għal ċerti skopijiet predefiniti u awtorizzati bil-quddiem; f'termini ta' : projbizzjoni tal-investiment kollu mir-RDPK fl-UE; projbizzjoni tal-investiment miċ-ċittadini jew entitajiet tal-UE fis-setturi tal-minjieri, ir-raffineriji u l-industriji kimiċi kif ukoll fi kwalunkwe entità li tieħu sehem fil-programmi illegali tar-RDPK; fis-settur tat- : projbizzjoni fuq kull inġenju tal-ajru mħaddem minn operaturi tar-RDPK jew li joriġina mir-RDPK milli jinżel fi, jitlaq minn jew jgħaddi minn fuq territorju tal-UE; projbizzjoni ta' kwalunkwe bastiment propjetà ta', imħaddem jew b'ekwipaġġ mir-RDPK milli jidħol f'portijiet tal-UE. Il‐miżuri restrittivi tal‐UE kontra r-RDPK ġew introdotti fit-22 ta' Diċembru 2006. Il‐miżuri eżistenti tal-UE jimplimentaw ir‐riżoluzzjonijiet kollha tal‐KSNU adottati wara t‐testijiet nukleari u l‐isparar bl‐użu ta' teknoloġija tal‐missili ballistiċi tar‐RDPK u diġà jinkludu miżuri awtonomi addizzjonali. Projbizzjonijiet fuq l-esportazzjoni u l-importazzjoni ta' armi, oġġetti u teknoloġija li jistgħu jikkontribwixxu għal programmi nukleari, tal-armi tal-qerda tal-massa u tal-missili ballistiċi, u restrizzjonijiet oħra fis-setturi finanzjarji, tal-kummerċ u tat-trasport diġà kienu fis-seħħ. Fil-5 ta' Marzu 2016, il-Kunsill ittraspona l-ewwel sett ta' miżuri skont il-UNSCR 2270 billi żied 16-il persuna u 12-il entità mal-lista ta' dawk soġġetti għal restrizzjonijiet ta' vjaġġar u ffriżar ta' assi. Fid-19 ta' Mejju 2016, il-Kunsill tella' l-għadd totali ta' persuni soġġetti għal miżuri restrittivi tal-UE kontra r-RDPK għal 66 u l-għadd ta' entitajiet għal 42. L-atti legali huma ppubblikati fil-Ġurnal Uffiċjali tat-28 ta' Mejju 2016. Id-deċiżjoni ġiet adottata permezz tal-proċedura bil-miktub. Korea ta' Fuq: L-UE żżid 18-il persuna u entità waħda fil-lista tas-sanzjonijiet (stqarrija għall-istampa, 19/05/2016) Stqarrija għall-istampa mill-4 ta' Marzu 2016 dwar it-traspożizzjoni tal-ewwel sett ta' miżuri kontra r-RDPK taħt l-UNSCR 2270 Korea ta' Fuq: l-UE tespandi l-miżuri restrittivi skont ir-riżoluzzjoni tal-KSNU Adozzjoni ta' miżuri ristrettivi tal-UE - 'sanzjonijiet' Ir-relazzjonijiet tal-UE mar-RDPK